CELEX: 32016D2065
Language: hu
Date: 2016-11-24 00:00:00
Title: A Bizottság (EU) 2016/2065 végrehajtási határozata (2016. november 24.) a Dániában előforduló, a H5N8 altípusba tartozó, magas patogenitású madárinfluenzával kapcsolatos egyes védintézkedésekről (az értesítés a C(2016) 7737. számú dokumentummal történt) (EGT-vonatkozású szöveg )

25.11.2016   
            
            
               HU
            
            
               Az Európai Unió Hivatalos Lapja
            
            
               L 319/65
            
         A BIZOTTSÁG (EU) 2016/2065 VÉGREHAJTÁSI HATÁROZATA
   (2016. november 24.)
   a Dániában előforduló, a H5N8 altípusba tartozó, magas patogenitású madárinfluenzával kapcsolatos egyes védintézkedésekről
   
      
         (az értesítés a C(2016) 7737. számú dokumentummal történt)
      
   
   (Csak a dán nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
   tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
   mivel:
   
               (1)
            
            
               A madárinfluenza a madarak, többek között a baromfifélék vírusos fertőző betegsége. A házi baromfi madárinfluenza-vírussal való megfertőződése a betegség két fő fajtájának kialakulásához vezethet, amelyek a virulencia tekintetében térnek el egymástól. Az alacsony patogenitású típus általában csak enyhe tüneteket okoz, míg a magas patogenitású madárinfluenza a legtöbb baromfifaj esetében igen magas elhullási arányt eredményez. E betegség súlyosan érintheti a baromfitartás nyereségességét.
            
         
               (2)
            
            
               Bár a madárinfluenza főleg madarak esetében fordul elő, bizonyos körülmények között emberek is megfertőződhetnek.
            
         
               (3)
            
            
               A madárinfluenza kitörésekor fennáll az a veszély, hogy a kórokozó más – baromfit vagy egyéb, fogságban élő madarakat tartó – gazdaságokra is átterjed. Ily módon a betegség az élő baromfik, illetve más, fogságban tartott madarak vagy az azokból előállított termékek kereskedelme útján átterjedhet egyik tagállamról a másikra vagy harmadik országokra.
            
         
               (4)
            
            
               A 2005/94/EK tanácsi irányelv (3) megállapít bizonyos, a madárinfluenza megfigyelését és korai észlelését célzó megelőző intézkedéseket, valamint meghatározza a baromfifélék vagy más, fogságban élő madarak körében előforduló madárinfluenza-járvány kitörése esetén alkalmazandó járványvédelmi minimumintézkedéseket. Az említett irányelv magas patogenitású madárinfluenza kitörése esetén védő- és megfigyelési körzetek létesítését írja elő.
            
         
               (5)
            
            
               Dánia értesítette a Bizottságot arról, hogy egy, a területén található, baromfit vagy egyéb, fogságban élő madarakat tartó gazdaságban a H5N8 altípusba tartozó, magas patogenitású madárinfluenza kitörését észlelték, és hogy meghozta a 2005/94/EK irányelvben előírt intézkedéseket, beleértve a védő- és megfigyelési körzetek létrehozását is.
            
         
               (6)
            
            
               A Bizottság megvizsgálta a Dánia által a 2005/94/EK irányelv alapján hozott intézkedéseket, és meggyőződött arról, hogy a szóban forgó tagállam illetékes hatósága által létrehozott védő- és megfigyelési körzetek határai elegendő távolságra vannak azoktól a gazdaságoktól, amelyekben a járvány kitörését megállapították.
            
         
               (7)
            
            
               Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében a Dániában létrehozott védő- és megfigyelési körzetek mielőbbi, a szóban forgó tagállammal együttműködésben való, uniós szinten történő meghatározására van szükség.
            
         
               (8)
            
            
               Ennek megfelelően e határozat mellékletében meg kell határozni egyrészt azokat a dániai védő- és megfigyelési körzeteket, amelyekben a 2005/94/EK irányelvben előírt intézkedések kerülnek alkalmazásra, másrészt a körzetek fennállásának időtartamát.
            
         
               (9)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   Dánia gondoskodik arról, hogy a 2005/94/EK irányelv 16. cikke (1) bekezdésének megfelelően kialakított védő- és megfigyelési körzetek magukban foglalják legalább az e határozat mellékletének A. és B. részében védő- és megfigyelési körzetekként felsorolt területeket.
   2. cikk
   Ezt a határozatot 2017. január 31-ig kell alkalmazni.
   3. cikk
   Ennek a határozatnak a Dán Királyság a címzettje.
   
      Kelt Brüsszelben, 2016. november 24-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 395., 1989.12.30., 13. o.
   
   
      (2)  HL L 224., 1990.8.18., 29. o.
   
   
      (3)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
   
      MELLÉKLET
      A. RÉSZ
      Az 1. cikkben említett védőkörzet:
      
                  ISO-országkód
               
               
                  Tagállam
               
               
                  Kód
                  (ha van)
               
               
                  Elnevezés
               
               
                  Az alkalmazási időszak vége a 2005/94/EK irányelv 29. cikkének megfelelően
               
            
                  DK
               
               
                  Dánia
               
               
                   
               
               
                  A következőket magában foglaló terület:
               
               
                   
               
            
                   
               
               
                   
               
               
                  02217
               
               
                  Helsingør településnek (ADNS-kód: 02217) az N56.0739 és az E12.5144 GPS-koordináták által meghatározott pont körüli 3 km sugarú körön belül eső részei
               
               
                  2016.12.13.
               
            B. RÉSZ
      Az 1. cikkben említett megfigyelési körzet:
      
                  ISO-országkód
               
               
                  Tagállam
               
               
                  Kód
                  (ha van)
               
               
                  Elnevezés
               
               
                  Az alkalmazási időszak vége a 2005/94/EK irányelv 31. cikkének megfelelően
               
            
                  DK
               
               
                  Dánia
               
               
                   
               
               
                  A következőket magában foglaló terület:
               
               
                   
               
            
                   
               
               
                   
               
               
                  02210
                  02217
                  02270
               
               
                  Helsingør, Gribskov és Fredensborg településeknek a védőkörzet vonatkozásában meghatározott részén kívüli, az N56.0739 és az E12.5144 GPS-koordináták által meghatározott pont körüli 10 km sugarú körön belül eső részei
               
               
                  2016.12.22.
               
            
                   
               
               
                   
               
               
                  02217
               
               
                  Helsingør településnek (ADNS-kód: 02217) az N56.0739 és az E12.5144 GPS-koordináták által meghatározott pont körüli 3 km sugarú körön belül eső részei
               
               
                  2016.12.14–2016.12.22.